খড়দহের মোমোপাড়া: উত্তরবঙ্গের স্বাদের এখন শহরে নতুন ঠিকানা

খড়দহ: খড়দহের মোমোপাড়া এখন শহরবাসীর মুখে মুখে। ছোট পরিসর থেকে শুরু হলেও, খুব অল্প সময়ের মধ্যেই এই খাবারের স্টল নিজের স্বাতন্ত্র্য গড়ে তুলেছে উত্তরবঙ্গের স্বাদের অনন্য উপস্থাপনায়। পাহাড়ি মশলার ঘ্রাণ, নরম মোমোর জুসি ফিলিং আর পারফেক্ট স্টিম, সব মিলিয়ে একেবারে নতুন ধরনের স্বাদের অভিজ্ঞতা দিচ্ছে টিটাগরের এই জনপ্রিয় ‘মোমোপাড়া’। শুধু একরকম মোমো নয়, এখানে পাওয়া যাচ্ছে চিকেন মোমো, চিজ মোমো , গন্ধরাজ মোমো, যা শহরের সাধারণ স্ট্রিট ফুড থেকে অনেকটাই আলাদা।

স্থানীয় বাসিন্দা থেকে শুরু করে পর্যটক, সকলেই একবাক্যে বলছেন—“এই মোমোর স্বাদ একেবারে উত্তরবঙ্গের মতই। এমন মোমো কলকাতায় আগে কোথাও খাইনি”। সন্ধ্যা নামলেই দোকানের সামনে লম্বা লাইন প্রমাণ করে দেয় তাদের জনপ্রিয়তা কতটা বেড়েছে। ব্যবসার সঙ্গে যুক্ত উদ্যোক্তাদের মতে, “আমাদের লক্ষ্য শুধু খাবার বিক্রি নয়, উত্তরবঙ্গের আসল স্বাদটাকে শহরের প্রতিটি কোণায় পৌঁছে দেওয়া।”

আরও পড়ুন: সুরাপ্রেমীদের জন্য সুখবর! কমছে বিয়ারের দাম? দেখুন বিরাট আপডেট

শহরের একঘেয়ে খাবারের তালিকায় এক নতুন সংযোজন হয়ে উঠেছে এই মোমোপাড়া। আপনি যদি এখনও না গিয়ে থাকেন, তাহলে একবার চেখে দেখতেই পারেন— খড়দহের মোমো এখন শুধু খাবার নয়, এক অভিজ্ঞতা।